

VLADA REPUBLIKE HRVATSKE

Zagreb, 13. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo poljoprivrede, šumarstva i ribarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Nacrt memoranduma o suglasnosti između Vlade Republike Hrvatske i Vlade Republike Turske o suradnji u području poljoprivrede, ruralnog razvoja, ribarstva, veterinarstva te uzgoja životinja |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24), Vlada Republike Hrvatske je na sjednici održanoj\_\_\_\_\_\_\_\_\_\_\_ godine donijela

.

**Z A K L J U Č A K**

1. Prihvaća se Nacrt memoranduma o suglasnosti između Vlade Republike Hrvatske i Vlade Republike Turske o suradnji u području poljoprivrede, ruralnog razvoja, ribarstva, veterinarstva te uzgoja životinja, u tekstu koji je Vladi Republike Hrvatske dostavilo Ministarstvo poljoprivrede, šumarstva i ribarstva aktom, KLASA: 910-01/24-03/3, URBROJ: 525-11/705-24-11, od 28. kolovoza 2024.

2. Ovlašćuje se potpredsjednik Vlade i ministar poljoprivrede, šumarstva i ribarstva da, u ime Vlade Republike Hrvatske, potpiše Memorandum o suglasnosti iz točke 1. ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Ministarstvo poljoprivrede, šumarstva i ribarstva zaprimilo je u siječnju 2024. od Veleposlanstva Republike Turske u Zagrebu, prijedlog Memoranduma o suglasnosti između Vlade Republike Hrvatske i Vlade Republike Turske o suradnji u području poljoprivrede, ruralnog razvoja, ribarstva, veterinarstva te uzgoja životinja.

Svrha predmetnog Memoranduma o suglasnosti je stvaranje okvira za suradnju između stranaka u području poljoprivrede, ruralnog razvoja, ribarstva, veterinarstva te uzgoja životinja, unapređenje postojećih prijateljskih odnosa između dviju navedenih zemalja, kao i definiranje načela i modela međusobne suradnje u predmetnom području.

Imajući na umu interes za jačanje međusobne suradnje u području poljoprivrede, ruralnog razvoja, ribarstva, veterinarstva te uzgoja životinja u skladu sa zakonima i propisima dviju zemalja predlaže se potpisivanje ovog Memoranduma o suglasnosti.

Potpisnik Memoranduma o suglasnosti, u ime Vlade Republike Hrvatske, bit će potpredsjednik Vlade i ministar poljoprivrede, šumarstva i ribarstva, Josip Dabro.